"Lastest on meil tõesti palju rõõmu," kirjutab direktor pr. Külli Kool Eesti Ameerika Fondile. "Nad on tublid, õppimised on tänu koduõpetajatele korras." Fondi kaudu läks $34 000 TKN'I toetuseks viimase kahe aasta jooksul just õpetajate palkamiseks  Tartu Kristlikus Noortekodus  on praegu 50 last, pooled 1.-8. klassi õpilased ja ülejäänud on 9. klassist kuni kõrgkoolini. Kevadel lõpetasid 3 noort kõrgkooli. Üks neiu jätkas magistriõppes ja on jätkuvalt noortekodu nimekirjas. Teine neiu lõpetas saksa filoloogia erialal ja töötab nüüd suures laevafirmas kruiisireiside korraldajana.